กฎกระทรวงกฎกระทรวงกำหนดลักษณะการทำ การใช้ และการแสดงเครื่องหมายมาตรฐานพ.ศ. ๒๕๕๖ อาศัยอำนาจตามความในมาตรา ๕ วรรคหนึ่ง และมาตรา ๔๕ วรรคสองแห่งพระราชบัญญัติการมาตรฐานแห่งชาติ พ.ศ. ๒๕๕๑อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๔๑ มาตรา ๔๓ และมาตรา ๔๕ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงอุตสาหกรรมออกกฎกระทรวงไว้ ดังต่อไปนี้ข้อ ๑[๑] กฎกระทรวงนี้ให้ใช้บังคับเมื่อพ้นกำหนดหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไปข้อ ๒ เครื่องหมายมาตรฐานให้มีลักษณะดังต่อไปนี้(๑)เครื่องหมายมาตรฐานบังคับสำหรับผู้รับใบอนุญาตมีลักษณะเป็นรูปอักษรโรมัน NAC ทำมุมหนึ่งร้อยแปดสิบองศากับพื้นระดับ อยู่ในกรอบรูปวงกลมและมีอัตราส่วนตามแบบ ก. ท้ายกฎกระทรวงนี้โดยเครื่องหมายมาตรฐานจะมีขนาดเท่าใดหรือจะใช้สีใดก็ได้เว้นแต่ภายในรูปวงกลมและช่องว่างภายในตัว A ให้มีสีพื้นเช่นเดียวกับวัตถุหรือเอกสารที่จะนำเครื่องหมายไปแสดงและให้ภายในตัวA มีอักษรโรมัน THAILAND(๒) เครื่องหมายมาตรฐานทั่วไปสำหรับผู้รับใบรับรองมีลักษณะเป็นรูปอักษรโรมันNAC ทำมุมหนึ่งร้อยแปดสิบองศากับพื้นระดับ และมีอัตราส่วนตามแบบ ข.ท้ายกฎกระทรวงนี้ โดยเครื่องหมายมาตรฐานจะมีขนาดเท่าใดหรือจะใช้สีใดก็ได้เว้นแต่ช่องว่างภายในตัว A ให้มีสีพื้นเช่นเดียวกับวัตถุหรือเอกสารที่จะนำเครื่องหมายไปแสดงและให้ภายในตัว A มีอักษรโรมัน THAILANDข้อ ๓ ให้ผู้รับใบอนุญาตผู้รับใบรับรอง หรือผู้ประกอบกิจการที่ได้รับการตรวจสอบและรับรองจากผู้รับใบอนุญาตผู้รับใบรับรอง หรือหน่วยงานของรัฐที่ได้รับอนุญาตตามมาตรา ๔ วรรคสอง แล้วแต่กรณีเป็นผู้จัดทำเครื่องหมายมาตรฐานบังคับหรือเครื่องหมายมาตรฐานทั่วไปข้อ ๔ เครื่องหมายมาตรฐานบังคับหรือเครื่องหมายมาตรฐานทั่วไปให้ใช้เพื่อยืนยันคุณสมบัติและมาตรฐานการตรวจสอบและรับรองของผู้รับใบอนุญาตผู้รับใบรับรอง หรือผู้ประกอบกิจการที่ได้รับการตรวจสอบและรับรองจากผู้รับใบอนุญาตผู้รับใบรับรอง หรือหน่วยงานของรัฐที่ได้รับอนุญาตตามมาตรา ๔ วรรคสองตามสาขาที่ได้รับอนุญาตหรือรับรอง ทั้งนี้การใช้เครื่องหมายมาตรฐานดังกล่าวต้องมีรายละเอียดดังต่อไปนี้ประกอบด้วย(๑) ชื่อเต็มหรือชื่อย่อ กมช.ชื่อเต็มหรือชื่อย่อหรือรหัสของหน่วยงานของรัฐที่ออกใบอนุญาตหรือใบรับรองและหมายเลขมาตรฐานการตรวจสอบและรับรองที่ได้รับใบอนุญาตหรือใบรับรองไว้ใต้หรือข้างเครื่องหมายมาตรฐาน(๒) ชื่อเต็มหรือชื่อย่อของผู้รับใบอนุญาต ผู้รับใบรับรองหน่วยงานของรัฐที่ได้รับอนุญาตตามมาตรา ๔ วรรคสอง หรือผู้ประกอบกิจการที่ได้รับการตรวจสอบและรับรองจากผู้รับใบอนุญาตหรือผู้รับใบรับรองไว้ในที่ใกล้เคียงกันการใช้ชื่อย่อของผู้รับใบอนุญาตหรือผู้รับใบรับรองให้เป็นไปตามหลักเกณฑ์ที่เลขาธิการกำหนดโดยประกาศในราชกิจจานุเบกษาข้อ ๕ เครื่องหมายมาตรฐานบังคับหรือเครื่องหมายมาตรฐานทั่วไปให้แสดงให้เห็นได้ง่ายและชัดเจนณ สถานที่ทำการหรือสิ่งอื่นใดของผู้รับใบอนุญาต ผู้รับใบรับรองหรือผู้ประกอบกิจการที่ได้รับการตรวจสอบและรับรองจากผู้ได้รับใบอนุญาตผู้รับใบรับรองหรือหน่วยงานของรัฐที่ได้รับอนุญาตตามมาตรา ๔ วรรคสอง แล้วแต่กรณีแต่ต้องไม่แสดงกับผลิตภัณฑ์หรือภาชนะหรือหีบห่อที่ใช้บรรจุผลิตภัณฑ์หรือแสดงในลักษณะที่อาจทำให้บุคคลอื่นเข้าใจว่าเป็นการรับรองผลิตภัณฑ์ให้ไว้ณ วันที่ ๕ กุมภาพันธ์ พ.ศ. ๒๕๕๖ประเสริฐบุญชัยสุขรัฐมนตรีว่าการกระทรวงอุตสาหกรรม[เอกสารแนบท้าย]๑. แบบ ก.๒. แบบ ข.(ดูข้อมูลจากภาพกฎหมาย)หมายเหตุ:- เหตุผลในการประกาศใช้กฎกระทรวงฉบับนี้ คือ โดยที่มาตรา ๔๕ วรรคสองแห่งพระราชบัญญัติการมาตรฐานแห่งชาติ พ.ศ. ๒๕๕๑ บัญญัติให้ลักษณะ การทำ การใช้และการแสดงเครื่องหมายมาตรฐานบังคับสำหรับผู้รับใบอนุญาตและเครื่องหมายมาตรฐานทั่วไปสำหรับผู้รับใบรับรองเป็นไปตามหลักเกณฑ์วิธีการ และเงื่อนไข ที่กำหนดในกฎกระทรวง จึงจำเป็นต้องออกกฎกระทรวงนี้ปริยานุช/ผู้จัดทำ๑ มีนาคม ๒๕๕๖ชาญ/ผู้ตรวจ๒๐ มีนาคม ๒๕๕๖[๑] ราชกิจจานุเบกษาเล่ม ๑๓๐/ตอนที่ ๑๙ ก/หน้า ๗/๒๘ กุมภาพันธ์ ๒๕๕๖